Source: http://www.bihon.ro/csm-digi-oradea-debuteaza-miercuri-in-liga-campionilor/976093
Timestamp: 2019-03-19 15:18:56+00:00

Document:
CSM Digi Oradea debuteaza miercuri in Liga Campionilor - BIHON
CSM Digi Oradea debuteaza miercuri in Liga Campionilor
6. septembrie 2011 14:04
Poloiştii orădeni susţin primul lor meci în compania echipei Dinamo Moscova.
La Marsilia începe astă-seară turneul Grupei A din cadrul preliminariilor Ligii Campionilor la polo. CSM Digi are rundă liberă în prima etapă, în care se dispută meciurile Galatasaray Istanbul – Mladost Zagreb, CN Marseille – Schurmann BZC şi Steaua Roşie Belgrad – Dinamo Moscova. Echipa orădeană susţine miercuri două partide, dimineaţa de la ora 12:30 cu Dinamo Moscova, respectiv seara de la ora 21:30 cu Mladost Zagreb. Joi va avea loc o singură etapă, CSM Digi urmând să joace cu Galatasaray Istanbul.
Primele patru clasate în grupă se vor califica în faza următoare a Ligii Campionilor, cele de pe locurile V-VI vor juca în Euro Cup, iar ultima va fi eliminată. CSM Digi vizează situarea pe unul din primele patru locuri. Mladost Zagreb şi Steaua Roşie pornesc din postura de favorite ale grupei, fiind reprezentantele unor ţări din elita poloului mondial.
„Sperăm să ne clasăm pe unul din locurile care asigură calificarea mai departe în Liga Campionilor. Nu putem şti însă care sunt loturile de care dispune fiecare echipă. Mladost şi Steaua Roşie sunt bineînţeles favorite la câştigarea grupei, Marsilia este gazda turneului, dar în rest lupta este deschisă”, ne-a declarat căpitanul echipei CSM Digi, Kádár Kálmán. Internaţionalul orădean speră într-o evoluţie cât mai bună a echipei sale în actuala ediţie a cupelor europene. „Ne-am întărit lotul, cred că suntem acum mai puternici şi putem spera la rezultate cât mai bune în campania noastră europeană din această ediţie”, afirmă Kádár Kálmán.
Taguri: csm digi oradea, dinamo moscova, polo

References: CSM 
 CSM 
 CSM 
 CSM 
 CSM 
 csm